CELEX: 32002D0525
Language: sl
Date: 2002-06-27 00:00:00
Title: Odločba Komisije z dne 27. junija 2002 o spremembi Priloge II k Direktivi 2000/53/ES Evropskega parlamenta in Sveta o izrabljenih vozilih (notificirana pod dokumentarno številko K(2002) 2238)Besedilo velja za EGP.

Pomembno pravno obvestilo

|

32002D0525

Uradni list L 170 , 29/06/2002 str. 0081 - 0084

		Odločba Komisijez dne 27. junija 2002o spremembi Priloge II k Direktivi 2000/53/ES Evropskega parlamenta in Sveta o izrabljenih vozilih(notificirana pod dokumentarno številko K(2002) 2238)(Besedilo velja za EGP)(2002/525/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive 2000/53/ES Evropskega parlamenta in Sveta z dne 18. septembra 2000 o izrabljenih vozilih [1] in zlasti člena 4(2)(b) Direktive,ob upoštevanju naslednjega:(1) V skladu z Direktivo 2000/53/ES mora Komisija ovrednotiti določene nevarne snovi, ki jih prepoveduje člen 4(2)(a) Direktive.(2) Po izvedbi potrebnih tehničnih in znanstvenih presoj je Komisija sprejela številne sklepne ugotovitve.(3) Nekatere surovine in sestavni deli, ki vsebujejo svinec, živo srebro, kadmij ali šestvalentni krom, bi morali biti izvzeti ali v nadaljnje izvzeti iz prepovedi, saj je uporaba teh nevarnih snovi v teh določenih surovinah in sestavnih delih še vedno neizogibna.(4) Obseg in začasna veljavnost nekaterih izjem pri prepovedi za določene surovine ali sestavne dele sta omejena zaradi doseganja postopne opustitve uporabe nevarnih snovi v vozilih, pod pogojem, da bo uporaba teh snovi v takšnih primerih postala nepotrebna.(5) Kadmij v akumulatorjih za vozila na električni pogon se izvzame do 31. decembra 2005, ker bodo na podlagi trenutnih znanstvenih in tehničnih dokazov ter splošne okoljske presoje do tega datuma na voljo nadomestni materiali, zagotovljena pa bo tudi razpoložljivost vozil na električni pogon. Postopna zamenjava kadmija se še naprej analizira ob upoštevanju uporabnosti vozil na električni pogon. Komisija bo objavila svoje izsledke in, če rezultati analize to upravičujejo, lahko predlaga podaljšanje roka za prepoved uporabe kadmija v akumulatorjih za vozila na električni pogon.(6) Izvzetje iz prepovedi v zvezi s svincem za premaz v bencinskih rezervoarjih se črta, ker je uporaba svinca v teh komponentah že nepotrebna.(7) Ker se uporabi težkih kovin v nekaterih snoveh ni mogoče v celoti izogniti, so dovoljene določene vrednosti koncentracij svinca, živega srebra, kadmija ali šestvalentnega kroma v določenih surovinah in sestavnih delih, pod pogojem, da te nevarne snovi niso vnesene namerno.(8) Direktivo 2000/53/ES je zato treba ustrezno spremeniti.(9) Ukrepi, predvideni v tej odločbi, so v skladu z mnenjem odbora, ustanovljenega s členom 18 Direktive Sveta 75/442/EGS z dne 15. julija 1975 o odpadkih [2], kakor je bila nazadnje spremenjena z Odločbo Komisije 96/350/ES [3] –SPREJELA NASLEDNJO ODLOČBO:Člen 1Priloga II k Direktivi 2000/53/ES se nadomesti z besedilom iz Priloge k tej odločbi.Člen 2Države članice zagotovijo, da kadmij v akumulatorjih za vozila na električni pogon po 31. decembru 2005 ne bo več dan v promet.V okviru že izvršene celovite okoljske presoje Komisija nadaljuje z analizo postopne zamenjave kadmija ob upoštevanju potrebe po zagotavljanju vozil na električni pogon. Komisija svoje izsledke dokončno izoblikuje in objavi najkasneje do 31. decembra 2004 in, če rezultati analize to upravičujejo, predlaga podaljšanje roka v skladu s členom 4(2)(b) Direktive 2000/53/ES.Člen 3Ta odločba se uporablja od 1. januarja 2003.Člen 4Ta odločba je naslovljena na države članice.V Bruslju, 27. junija 2002Za KomisijoMargot WallströmČlanica Komisije[1] UL L 269, 21.10.2000, str. 34.[2] UL L 194, 25.7.1975, str. 39.[3] UL L 135, 6.6.1996, str. 32.--------------------------------------------------PRILOGA"PRILOGA IISurovine in sestavni deli, izvzeti iz člena 4(2)(a)Surovine in sestavni deli | Področje uporabe in datum zapadlosti izjeme | Označiti ali drugače identificirati v skladu s členom 4(2)(b)(iv) |Svinec kot legirni element1.Jeklo za strojno uporabo in pocinkano jeklo z do 0,35 % svinca po teži | | |2. a)Aluminij za strojno uporabo z do 2 % svinca po teži | 1. julij 2005 | |b)Aluminij za strojno uporabo z do 1 % svinca po teži | 1. julij 2008 | |3.Bakrena zlitina z do 4 % svinca po teži | | |4.Svinčene/bronaste ležajne puše in puše | | |Svinec in svinčene zmesi in sestavni deli5.Akumulatorji | | × |6.Dušilniki nihanj | | × |7.Kolesna utež | Tip vozila, odobren pred 1. julijem 2003, in kolesnih uteži za servisiranje teh vozil: 1. julij 2005 | × |8.Sredstva za vulkaniziranje in stabilizatorji za elastomere v obdelavi tekočin in pogonskih kolesjih | 1. julij 2005 | |9.Stabilizatorji v zaščitnih premazih | 1. julij 2005 | |10.Grafitne ščetke za električne motorje | Tip vozila, odobren pred 1. julijem 2003, in grafitne ščetke za električne motorje za servisiranje teh vozil: 1. januar 2005 | |11.Spajke v elektronskih tiskanih vezjih in drugih električnih delih | | × |12.Baker v zavornih oblogah z več kot 0,5 % svinca po teži | Tip vozila, odobren pred 1. julijem 2003, in servisiranje teh vozil: 1. julij 2004 | × |13.Ležišča ventilov | Tipi motorjev, razviti pred 1. julijem 2003: 1. julij 2006 | |14.Električne komponente s svincem v steklu ali keramični matrični spojini, razen v steklu za žarnice in glazure vžigalnih svečk | | × (za komponente, razen piezo elementov v motorjih) |15.Steklo v žarnicah in glazura vžigalnih svečk | 1. januar 2005 | |16.Pirotehnična sprožila | 1. julij 2007 | |Šestvalentni krom17.Protikorozijski premazi | 1. julij 2007 | |18.Absorpcijski hladilniki v avtodomih | | × |Živo srebro19.Žarnice za razelektrenje in prikazovalniki instrumentov | | × |Kadmij20.Debeloslojna lepila | 1. julij 2006 | |21.Akumulatorji za električna vozila | Po 31. decembru 2005 bodo NiCd baterije na tržišču lahko samo kot nadomestni deli za vozila, ki so bila dana na tržišče pred tem datumom. | × |"--------------------------------------------------